Flugritinn sagður fundinn í Rauðahafinu
Egypska fréttastofan NEMA skýrði frá því í morgun að franskir kafarar hefðu fundið flugrita Boeing 737-flugvélar Flash Airlines sem hrapaði í Rauðahafið á laugardag. Flugritinn, sem oft er nefndur svarti kassinn, geymir mikilvægar upplýsingar um flugferil vélarinnar og eins upptökur úr stjórnklefanum. Frönsk stjórnvöld hafa ekki viljað staðfesta þessa frétt. Með flugvélinni fórust 148 manns, flestir þeirra franskir ferðamenn.
Flugritinn er talinn geta gefið mikilvægar upplýsingar um það sem varð til þess að flugvélin hrapaði í Rauðahafið aðeins nokkrum mínútum eftir flugtak frá sumarleyfisstaðnum Sharm el-Sheikh á laugardagsmorgun. Flugvélin var á leið til Parísar með millilendingu í Kaíró.
Frönsk og egypsk stjórnvöld hafa ekki viljað trúa því að verk hryðjuverkamanna hafi grandað vélinni. Í gær hringdi maður í fréttstofu AFP og hélt því fram að hann talaði í nafni íslamskra öfgasamtaka í Jemen og sagði að samtökin bæru ábyrgð á flugslysinu. Ekki hefur enn tekist að staðfesta uppruna þess sem hringdi en hann talaði arabísku með egypskum hreim. Hann sagðist vera egypskur og hringja frá Kaíró í Egyptalandi í nafni samtakanna Ansar el-Haq, Postular sannleikans. Maðurinn sagði jafnframt að samtökin myndu láta til skarar skríða gegn flugvélum franska flugfélagsins Air France innan tíðar ef frönsk yfirvöld hætti ekki við áform um að skikka múslímskar stúlkur til þess að taka ofan höfuðklúta þá sem þær bera gjarnan af trúarástæðum.
Egypska fréttastofan NEMA skýrði frá því í morgun að franskir kafarar hefðu fundið flugrita Boeing 737-flugvélar Flash Airlines sem hrapaði í Rauðahafið á laugardag.
Með flugvélinni fórust 148 manns, flestir þeirra franskir ferðamenn.
Frönsk og egypsk stjórnvöld hafa ekki viljað trúa því að verk hryðjuverkamanna hafi grandað vélinni.
Í gær hringdi maður í fréttstofu AFP og hélt því fram að hann talaði í nafni íslamskra öfgasamtaka í Jemen.
Samtökin bæru ábyrgð á flugslysinu.
Maðurinn sagði jafnframt að samtökin myndu láta til skarar skríða gegn flugvélum franska flugfélagsins Air France innan tíðar ef frönsk yfirvöld hætti ekki við áform um að skikka múslímskar stúlkur til þess að taka ofan höfuðklúta.